ملتانی کارواں سرائے

ملتانی کارواں سرائے (Multani Caravanserai)، آذربائیجان دے دارالحکومتی شہر باکو وچ اک قدیم کارواں سرائے آ۔ ایہ 14ویں صدی وچ قائم ہوئی سی تے قدیم شہر (باکو) وچ بخارا کارواں سرائے دے سامݨے واقع آ۔ کارواں سرائے پنجاب، پاکستان دے قرون وسطی دے شہر ملتان دے تاجراں لئی بݨائی گئی سی جو تجارت لئی اس علاقے وچ اکثر آؤندے سی تے اس کارواں سرائے نوں اک پڑاؤ دے طور تے ورتدے سی۔ اوہناں وچ زرتشتی وی شامل سن، جیہناں دے بارے وچ خیال کیتا جاندا اے کہ اوہناں نے باکو آتش گاہ ٹیمپل بݨایا سی۔ کارواں سرائے مربع شکل دی اے تے عمارت دی تعمیر قدیم طرز دی اے۔ صحن دے چاروں طرف بہت ساریاں بالکونیاں نیں۔ ہُݨ ملتانی کاروان سرائے وچ آذربائیجانی کھاݨےآں دا اک ریستوران اے۔ کارواں سرائے نوں آذربائیجان تے پاکستان دے درمیان تاریخی تعلقات ناݪ جوڑیا گیا اے۔ حوالے